Morris

Morris (pseudoniem van Maurice De Bevere) (Kortryk, 1 december 1923 - Brussel 16 juli 2001) wos een Belgischn striptêkenoare. 

De bekendstn strip van Morris wos 'Lucky Luke'. 't Êerste dêel kwam uut in 1947. Morris veruusde in de joarn 50 noar Amerika. Doa lêert 'n René Goscinny (bekend van Asterix) kenn die e poar joar loatr de scenario's van Lucky Luke goa schryvn. 't Wos zêre e succes - e ni ollêne in Belgie. Loater en z'er oek têeknfilmtjes van gemakt. 

Morris et e pak prestigieuze pryzn ewonn (ounder andere de Grand Prix Spécial van 't stripfestival van Angoulême in Vrankryk).

Categorie:Striptêkenoare
Categorie:Kortryk